CELEX: C2007/283/26
Language: da
Date: 2007-11-24 00:00:00
Title: Sag C-409/07: Anmodning om præjudiciel afgørelse indgivet af Verwaltungsgericht Gießen (Tyskland) den 3. september 2007 — Avalon Service-Online-Dienste GmbH mod Wetteraukreis

24.11.2007   
            
            
               DA
            
            
               Den Europæiske Unions Tidende
            
            
               C 283/14
            
         Anmodning om præjudiciel afgørelse indgivet af Verwaltungsgericht Gießen (Tyskland) den 3. september 2007 — Avalon Service-Online-Dienste GmbH mod Wetteraukreis
   (Sag C-409/07)
   (2007/C 283/26)
   Processprog: tysk
   Den forelæggende ret
   Verwaltungsgericht Gießen
   Parter i hovedsagen
   
      Sagsøger: Avalon Service-Online-Dienste GmbH
   
      Sagsøgt: Wetteraukreis
   Præjudicielle spørgsmål
   
               1)
            
            
               Skal artikel 43 EF og 49 EF fortolkes således, at de er til hinder for et nationalt monopol på visse hasardspil, f.eks. sportsvæddemål, såfremt der i den pågældende medlemsstat ikke under ét findes en sammenhængende og systematisk politik til begrænsning af hasardspil, navnlig idet de nationalt koncessionerede arrangører yder tilskyndelse til deltagelse i andre hasardspil — såsom statslige lotterier og kasinospil — ligesom private tjenesteydere må tilbyde andre spil, der må antages at indebære tilsvarende eller større potentiel risiko for afhængighed — såsom væddemål om visse sportsbegivenheder (f.eks. hestevæddeløb) og automatspil?
            
         
               2)
            
            
               Skal artikel 43 EF og 49 EF fortolkes således, at tilladelser udstedt af kompetente statslige organer i medlemsstaterne til at foranstalte sportsvæddemål, der ikke er begrænset til den pågældende stats område, berettiger indehaveren af godkendelsen samt tredjemænd, som handler på hans vegne, til tillige at fremsætte og gennemføre tilbud om indgåelse af aftaler i andre medlemsstater, uden at dette kræver yderligere nationale tilladelser?